Ja sam leksikograf.
Ja pravim rečnike.
Moj posao kao leksikografa je
da pokušam da stavim sve moguće reči u rečnik.
Moj posao nije da odlučim šta je reč; to je vaš posao.
Svi koji govore engleski odlučuju zajedno
šta je reč, a šta nije.
Svaki jezik je samo grupa ljudi koja se dogovara o međusobnom sporazumevanju.
Ponekad, kad ljudi pokušavaju da odluče da li je neka reč dobra ili loša,
nemaju baš dobar razlog.
Pa kažu nešto kao: "Zbog gramatike!"
(Smeh)
Ja ne marim baš mnogo za gramatiku - nemojte nikome da kažete.
Ali, reč "gramatika" - u stvari, postoje dve vrste gramatike.
Postoji gramatika koja živi u vašem umu
i ako ste izvorni govornik jezika
ili dobar govornik jezika,
to su nesvesna pravila koja sledite kada govorite taj jezik.
To je ono što naučite kada učite jezik kao dete.
I evo primera:
Ovo je Vag.
Vag.
A evo i još jednog.
Ima ih dva.
Ima dva...
Publika: Vaga.
Erin MekKin: Tačno! Znate kako da napravite množinu od "vag".
To pravilo živi u vašem umu.
Nikada nisu morali da vas uče tom pravilu, prosto ga znate.
Ovo je eksperiment koji je smislio profesor na Bostonskom univerzitetu
Džin Berko Glison 1958. godine.
Pričamo o o ovome već dugo.
Ova vrsta prirodnih pravila koja postoje u vašem umu
nisu kao saobraćajni zakoni, već više kao zakoni prirode.
A niko ne treba da vas podseća da poštujete prirodni zakon, zar ne?
Kad izađete ujutru, vaša mama ne kaže:
"Hej, dušo, mislim da će biti hladno, uzmi jaknu,
ne zaboravi da poštuješ zakon gravitacije."
Niko to ne govori.
Postoje druga pravila koja su više u vezi načina, nego u vezi prirode.
Možete zamisliti reč kao što je "šešir".
Kad naučite kako funkcioniše šešir,
niko ne treba da vam kaže: "Ne nosi šešir na nogama."
Ono što treba da vam kažu je: "Da li šeširi mogu da se nose unutra?
Ko nosi šešir?
Koje vrste šešira se nose?"
To je više druga vrsta gramatike,
koju lingvisti često nazivaju "upotreba", kao suprotnost gramatici.
Ponekad ljudi koriste ove gramatike zasnovane na pravilima
da bi obeshrabrili ljude da izmišljaju reči.
Ja mislim da je to glupo.
Na primer, ljudi vam stalno govore:
"Budi kreativan, komponuj muziku, bavi se umetnošću, naukom i tehnologijom."
Ali kad su u pitanju reči, kažu:
"Nemoj! Ne. Kreativnost ovde prestaje. Prestani s tim."
(Smeh)
Po meni, to nema smisla.
Reči su sjajne. Treba da ih imamo više.
Želim da smislite što je moguće više novih reči.
I reći ću vam šest načina za pravljenje novih reči u engleskom.
Prvi način je najjednostavniji.
Prosto ih ukradite iz drugih jezika.
[Kradite od drugih ljudi] (Smeh)
Lingvisti ovo zovu pozajmljivanje,
ali nikad ne vraćamo reči, pa ću biti iskrena
i nazvati to krađom.
Obično uzimamo reči za stvari koje volimo, kao na primer, ukusnu hranu.
Uzeli smo "kumkvat" iz kineskog, "karamel" iz francuskog.
Takođe uzimamo reči za kul stvari kao što je "nindža".
To smo uzeli iz japanskog,
što je dobar trik, jer je od nindži teško ukrasti bilo šta.
(Smeh)
Drugi način za pravljenje novih reči u engleskom
je spajanje dve engleske reči u jednu.
To se zove slaganje.
Reči u engleskom su kao lego kocke:
Ako primenite dovoljno sile, možete spojiti bilo koje dve.
(Smeh)
Ovo radimo stalno u engleskom:
Reči kao što su "slomljeno srce", "knjiški moljac", "pesak-kula"
su složenice.
Zato slobodno pravite reči kao što je "patkasto lice".
(Smeh)
Sledeći način za pravljenje reči u engleskom je sličan slaganju,
samo što primenjujete toliku silu prilikom spajanja dve reči,
da neki delovi otpadnu.
To su slivene reči.
"Branč" (brunch) je slivenica od "brekfast" (breakfast) i "lanč" (lunch).
"Motel" je slivenica od "motor" i "hotel".
Ko je od vas znao da je "motel" slivenica?
Da, ova reč je toliko stara
da mnogi ne znaju da ima delova koji su izostavljeni.
"Zadukacija" je slivenica od "zabava" i "edukacija".
I naravno, "stržiti" je sliveno od "struja" i "spržiti"
(Smeh)
Takođe možete praviti nove reči promenom njihove funkcije.
To se zove konverzija.
Uzmete reč koja funkcioniše kao jedna vrsta reči
i promenite je u drugu vrstu reči.
Ko je od vas znao da "friend" (sprijateljiti se) nije uvek bio glagol?
"Friend" je bila imenica i onda smo je verbalizovali.
Skoro svaka reč u engleskom može biti verbalizovana.
Isto tako možete i prideve pretvoriti u imenice.
"Commercial" je bio pridev, a sada je imenica.
I naravno, možete "zeleneti" nešto.
Sledeći način za pravljenje novih reči u engleskom je tvorba unazad.
Možete da uzmete reč i malo je skratite.
Na primer, u engleskom smo imali reč "editor" pre nego reč "edit".
"Edit" je napravljeno od "editor".
Ponekad ova tvorba unazad zvuči pomalo smešno:
Buldožeri buldožiraju, batleri batluju, a provalnici provaljuju.
(Smeh)
Sledeći način za pravljenje reči u engleskom
je da uzmete početna slova nečega i spojite ih.
Tako "National Aeronautics and Space Administration" postaje NASA.
Ovo možete da uradite sa bilo čim, OMG!
Nema veze koliko su blesave reči.
One mogu biti dobre engleske reči.
"Absquatulate" je savršeno dobra engleska reč.
"Mugwump" je savršeno dobra engleska reč.
Reči ne moraju da zvuče normalno, mogu zvučati blesavo.
Zašto bi trebalo da pravite reči?
Zato što je svaka reč
mogućnost da izrazite vašu ideju i prenesete smisao,
i nove reči privlače pažnju ljudi.
Teraju ljude da se fokusiraju na ono što govorite
i daju vam bolje šanse da prenesete smisao.
Mnogo ljudi na ovoj bini danas je reklo:
"U budućnosti možete da uradite to i to,
možete da pomognete u istraživanju i pronalaženju."
Možete da napravite novu reč odmah.
Engleski nema starosnu granicu.
Samo napred, počnite da pravite reči danas,
pošaljite mi ih, i ja ću ih staviti u svoj rečnik na internetu, Wordnik.
Hvala vam mnogo.
(Aplauz)